nahid-hub/BLUGE-bengali-wikipedia-section-title-prediction huggingface dataset:
জন্মকালীন সময়ে তার প্রকৃত নাম ছিল মণিকর্ণিকা তামবে এবং ডাক নাম মনু। তিনি মহারাষ্ট্রের মারাঠী করাডে ব্রাহ্মণ পরিবারে জন্মগ্রহণ করেন। ১৯ নভেম্বর, ১৮২৮ খ্রিষ্টাব্দে কাশী (বারানসী) এলাকায় তার জন্ম। তার বাবার নাম 'মরুপান্ত তাম্বে' এবং মা 'ভাগীরথী বাঈ তাম্বে'। চার বছর বয়সেই তিনি মাতৃহারা হন। পারিবারিক পরিবেশে বাড়িতে শিক্ষালাভ করেন লক্ষ্মী বাঈ। বিথুরের পেশোয়া আদালতে কর্মজীবন অতিবাহিত করেন তার পিতা। সেখানে পরবর্তীতে নিজ কন্যাকে মনের মতো করে গড়ে তুলতে থাকেন মরুপান্ত তাম্বে। লক্ষী বাঈকে "ছাবিলি" নামে ডাকতেন উষ্ণ হৃদয়ের অধিকারী পিতা।

বাবা কোর্টের কাজ-কর্মে জড়িত থাকায় রাণী লক্ষ্মী বাঈ ঐ সময়ের অধিকাংশ নারীদের তুলনায় অধিক স্বাধীনতা ভোগ করতে পেরেছিলেন। আত্মরক্ষামূলক শিক্ষালাভের পাশাপাশি ঘোড়া চালনা, আর্চারী শিক্ষাগ্রহণ করেছিলেন তিনি। এছাড়াও তিনি তার বান্ধবীদেরকে নিয়ে নিজস্ব একটি বাহিনী গড়ে তুলেছিলেন।

১৮৪২ সালে ঝাঁসীর মহারাজা গঙ্গাধর রাও নিওয়াকরের সাথে বিবাহবন্ধনে আবদ্ধ হন লক্ষ্মী বাঈ। এভাবেই তিনি ঝাঁসীর রাণী হিসেবে পরিচিতি লাভ করেন। বিয়ের পরই তার নতুন নামকরণ হয় "লক্ষ্মী বাঈ" হিসেবে। ১৮৫১ সালে তাদের একটি পুত্র সন্তানের জন্ম হয়। নাম রাখা হয় দামোদর রাও। চার মাস পর সন্তানটি মারা যায়। পুত্র শোক ভুলতে রাজা এবং রাণী উভয়েই আনন্দ রাওকে দত্তক নেন। আনন্দ রাও ছিলেন গঙ্গাধর রাওয়ের জ্যেঠাতো ভাইয়ের ছেলে। জীবিত থাকা অবস্থায় ঝাঁসীর রাজা তার পুত্রের মৃত্যু রহস্য কখনো উদঘাটন করতে পারেননি। ঝাঁসীর মহারাজা গঙ্গাধর রাও ২১ নভেম্বর, ১৮৫৩ সালে মৃত্যুবরণ করেন।

আনন্দ রাওকে দত্তক নেয়ায় ইস্ট ইন্ডিয়া কোম্পানীর গভর্নর জেনারেল লর্ড ডালহৌসী'র "দখল স্বত্ত্ব বিলোপ নীতির" কারণে তার সিংহাসন আরোহণে প্রতিবন্ধকতার পরিবেশ সৃষ্টি হয়। ডালহৌসী জানান যে, ঝাঁসীর সিংহাসনে প্রকৃত উত্তরাধিকারী নেই এবং ঝাঁসীকে কোম্পানীর নিয়ন্ত্রণাধীনে নেয়া হবে। মার্চ, ১৮৫৪ সালে ঝাঁসীর রাণীর নামে বার্ষিক ৬০,০০০ ভারতীয় রূপি ভাতা হিসেবে মঞ্জুর করা হয় এবং ঝাঁসীর কেল্লা পরিত্যাগ করার জন্য হুকুম জারী হয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ঐতিহাসিক গ্রন্থ
titleC. কীর্তিগাঁথা
titleD. ১৮৫৭ সালের বিদ্রোহ
উত্তর: titleA
২৫ এপ্রিল, ২০০৮ তারিখে মোহালিতে অনুষ্ঠিত ইন্ডিয়ান প্রিমিয়ার লীগে নিজ দল কিংস ইলাভেন পাঞ্জাব জয়লাভ করে। এরপর ধারাবাহিকভাবে তিন খেলায় পরাজয়বরণকারী মুম্বই ইন্ডিয়ান্সের অধিনায়ক হরভজন সিংয়ের চক্ষুশূলে পরিণত হন। পুরস্কার বিতরণের পূর্বে এ ঘটনাটি টিভি ক্যামেরায় দেখা যায়। শ্রীশান্ত পরবর্তীতে বড় ভাইসূলভ হরভজনের বিরুদ্ধে আনুষ্ঠানিকভাবে অভিযোগ আনেননি। তবে, শ্রীশান্তের আচরণে হার্ড লাক বলেছিলেন। আইপিএল থেকে হরভজনকে পরবর্তী খেলাগুলোয় অংশগ্রহণে নিষেধাজ্ঞা প্রদান করা হয়। দোষ প্রমাণের পর তার অর্থ বাজেয়াপ্ত করা হয়। বিসিসিআই পৃথকভাবে ঘটনাটির তদন্ত চালায় ও জাতীয় পর্যায়ের চুক্তির আচরণবিধি ভঙ্গ করায় পরবর্তী ৫টি ওডিআইয়ে নিষিদ্ধ ঘোষণা করে।

ঐ বছরের শুরুতে অস্ট্রেলিয়া সফরে শ্রীশান্ত ঘোষণা করে যে তিনি ক্রিকেট মাঠে তার এ আগ্রাসী আচরণ ধরে রাখবেন। শ্রীশান্তের পথই হচ্ছে আগ্রাসী। শ্রীশান্ত সর্বদাই শ্রীশান্তই রয়ে যাবেন।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. পাতানো খেলায় অংশগ্রহণ
titleC. প্রারম্ভিক জীবন
titleD. বিতর্ক
উত্তর: titleD
মালয়েশিয়ায় বেশিরভাগ বিশ্ববিদ্যালয় এবং কলেজে  ছাত্রদের চূড়ান্ত বছরে প্রয়োজন অন্তত একটি সম্পূর্ণ এক সেমিস্টারব্যাপী ইন্টার্নশীপ করা ডিপ্লোমা বা স্নাতক প্রোগ্রামে উত্তীর্ণ হওয়ার জন্য বাধ্যতামূলক। এই নিয়ম সরকারী এবং বেসরকারি উভয় বিশ্ববিদ্যালয় ও কলেজের ক্ষেত্রে প্রযোজ্য। এটি অধিকাংশ প্রোগ্রামের ক্ষেত্রেই প্রযোজ্য। ছাত্রছাত্রীরা  মালয়েশিয়ার কোন কোম্পানিতে বা বিদেশে তাদের ইন্টার্নশীপ করতে পারেন। অনুমান করা হয় যে একজন ইন্টার্নশীপ করা ছাত্রের চাকরি পাওয়ার সম্ভাবনা একজন ইন্টার্নশীপনা করা ছাত্রের চেয়ে ২০ শতাংশ বেশি।

সঠিক অনুচ্ছেদ শিরোনাম কোনটি?
titleA. মালয়েশিয়া
titleB. ইউরোপ
titleC. ডেনমার্ক
titleD. প্রকারভেদ
উত্তর: titleA
১৮৩৩ সালে রামতনু হিন্দু কলেজের (অধুনা প্রেসিডেন্সি বিশ্ববিদ্যালয়) শিক্ষক হন এবং ১৮৪৬ সালে কৃষ্ণনগর সরকারি কলেজে যোগদান করেন। ঐ বছরই কলেজটি প্রতিষ্ঠিত হয়। রামতনু তার দীর্ঘ শিক্ষক জীবনে বিভিন্ন প্রতিষ্ঠানে শিক্ষাদান করেছেন। সবশেষে বরিশাল জিলা স্কুলে প্রধান শিক্ষক থাকা কালে ১৮৬৫ সালে তিনি অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. প্রথম কাজ
titleB. কলিকাতার বাইরে
titleC. অবসর জীবন
titleD. কলেজের জীবন
উত্তর: titleA
ভোপাল শহর ভারতের দ্রুততম ট্রেন ভোপাল শতাব্দি এক্সপ্রেস এবং একই সাথে ভারতের অ্ন্যতম দ্রুততম মেইল এক্সপ্রেস ট্রেন এর চলাচল স্থান৷ আইএও সনদপ্রাপ্ত দ্রুততম মেইল এক্সপ্রেস ট্রেনটি হল শান-ই-ভোপাল৷ অপরদিকে সম্প্রতি ঘোষিত ভোপাল-ইন্ডোর এসি ডাবল ডেকার ইন্টারসিটি এক্সপ্রেস ও ভোপাল-ইন্ডোর এসি ডাবল ডেকার নন স্টপ এক্সপ্রেস চালু হলে তা হবে যথাক্রমে ভারতের মধ্য প্রদেশ ও ছত্রিশগড়ে চালু হওয়া প্রথম এসি ডাবল ডেকার ট্রেন ও নন-স্টপ পয়েন্ট টু পয়েন্ট ট্রেন৷
সঠিক অনুচ্ছেদ শিরোনাম কোনটি?
titleA. নির্মাণ
titleB. স্টেশন দিয়ে চলাচলকৃত ট্রেন
titleC. ট্রেনসমূহ
titleD. সার্ভিস
উত্তর: titleC
১৯০১ সালে রবীন্দ্রনাথ সপরিবারে শিলাইদহ ছেড়ে চলে আসেন বীরভূম জেলার বোলপুর শহরের উপকণ্ঠে শান্তিনিকেতনে। এখানে দেবেন্দ্রনাথ ঠাকুর ১৮৮৮ সালে একটি আশ্রম ও ১৮৯১ সালে একটি ব্রহ্মমন্দির প্রতিষ্ঠা করেছিলেন। আশ্রমের আম্রকুঞ্জ উদ্যানে একটি গ্রন্থাগার নিয়ে রবীন্দ্রনাথ চালু করলেন "ব্রহ্মবিদ্যালয়" বা "ব্রহ্মচর্যাশ্র" নামে একটি পরীক্ষামূলক স্কুল। ১৯০২ সালের ২৩ সেপ্টেম্বর মাত্র ত্রিশ বছর বয়সে কবিপত্নী মৃণালিনী দেবী মারা যান। এরপর ১৯০৩ সালের ১৯ সেপ্টেম্বর কন্যা রেণুকা, ১৯০৫ সালের ১৯ জানুয়ারি পিতা দেবেন্দ্রনাথ ঠাকুর ও ১৯০৭ সালের ২৩ নভেম্বর কনিষ্ঠ পুত্র শমীন্দ্রনাথের মৃত্যু হয়।

এসবের মধ্যেই ১৯০৫ সালে রবীন্দ্রনাথ বঙ্গভঙ্গ-বিরোধী স্বদেশী আন্দোলনের সঙ্গে জড়িয়ে পড়েছিলেন। ১৯০৬ সালে রবীন্দ্রনাথ তার জ্যেষ্ঠপুত্র রথীন্দ্রনাথ ঠাকুরকে মার্কিন যুক্তরাষ্ট্রে পাঠান আধুনিক কৃষি ও গোপালন বিদ্যা শেখার জন্য। ১৯০৭ সালে কনিষ্ঠা জামাতা নগেন্দ্রনাথ গঙ্গোপাধ্যায়কেও কৃষিবিজ্ঞান শেখার জন্য মার্কিন যুক্তরাষ্ট্রে পাঠিয়েছিলেন রবীন্দ্রনাথ।

এই সময় শান্তিনিকেতনের ব্রহ্মবিদ্যালয়ে অর্থসংকট তীব্র হয়ে ওঠে। পাশাপাশি পুত্র ও জামাতার বিদেশে পড়াশোনার ব্যয়ভারও রবীন্দ্রনাথকে বহন করতে হয়। এমতাবস্থায় রবীন্দ্রনাথ স্ত্রীর গয়না ও পুরীর বসতবাড়িটি বিক্রি করে দিতে বাধ্য হন।

ইতোমধ্যেই অবশ্য বাংলা ও বহির্বঙ্গে রবীন্দ্রনাথের কবিখ্যাতি ছড়িয়ে পড়েছিল। ১৯০১ সালে "" ও ১৯০৬ সালে "" কাব্যগ্রন্থের পর ১৯১০ সালে তার বিখ্যাত কাব্যগ্রন্থ "গীতাঞ্জলি" প্রকাশিত হয়। ১৯১৩ সালে "গীতাঞ্জলি" (ইংরেজি অনুবাদ, ১৯১২) কাব্যগ্রন্থের ইংরেজি অনুবাদের জন্য সুইডিশ অ্যাকাডেমি রবীন্দ্রনাথকে সাহিত্যে নোবেল পুরস্কার প্রদান করে। ১৯১৫ সালে ব্রিটিশ সরকার তাকে 'স্যার' উপাধি (নাইটহুড) দেয়।

১৯২১ সালে শান্তিনিকেতনের অদূরে সুরুল গ্রামে মার্কিন কৃষি-অর্থনীতিবিদ লেনার্ড নাইট এলমহার্স্ট, রথীন্দ্রনাথ ঠাকুর এবং শান্তিনিকেতনের আরও কয়েকজন শিক্ষক ও ছাত্রের সহায়তায় রবীন্দ্রনাথ "পল্লীসংগঠন কেন্দ্র" নামে একটি সংস্থা প্রতিষ্ঠা করেন। এই সংস্থার উদ্দেশ্য ছিল কৃষির উন্নতিসাধন, ম্যালেরিয়া ইত্যাদি রোগ নিবারণ, সমবায় প্রথায় ধর্মগোলা স্থাপন, চিকিৎসার সুব্যবস্থা এবং সাধারণ গ্রামবাসীদের মধ্যে স্বাস্থ্যসচেতনতা বৃদ্ধি করা। ১৯২৩ সালে রবীন্দ্রনাথ এই সংস্থার নাম পরিবর্তন করে রাখেন "শ্রীনিকেতন"। শ্রীনিকেতন ছিল মহাত্মা গান্ধীর প্রতীক ও প্রতিবাদসর্বস্ব স্বরাজ আন্দোলনের একটি বিকল্প ব্যবস্থা। উল্লেখ্য, রবীন্দ্রনাথ, গান্ধীর আন্দোলনের পন্থা-বিরোধী ছিলেন। পরবর্তীকালে দেশ ও বিদেশের একাধিক বিশেষজ্ঞ, দাতা ও অন্যান্য পদাধিকারীরা শ্রীনিকেতনের জন্য আর্থিক ও অন্যান্য সাহায্য পাঠিয়েছিলেন।

১৯৩০-এর দশকের প্রথম ভাগে একাধিক বক্তৃতা, গান ও কবিতায় রবীন্দ্রনাথ ভারতীয় সমাজের বর্ণাশ্রম প্রথা ও অস্পৃশ্যতার তীব্র সমালোচনা করেছিলেন।

সঠিক অনুচ্ছেদ শিরোনাম কোনটি?
titleA. মধ্য জীবন (১৯০১–১৯৩২)
titleB. শেষ জীবন (১৯৩২-১৯৪১)
titleC. কবিতা
titleD. শৈশব ও কৈশোর (১৮৬১ - ১৮৭৮)
উত্তর: titleA
২০১১ সালের পরিসংখ্যান অনুযায়ী খাগড়াছড়ি জেলার মোট জনসংখ্যা ৫,২৫,৬৬৪ জন। এর মধ্যে পুরুষ ২,৭৭,৬১৪ জন এবং মহিলা ২,৪৮,৩৫০ জন। জনসংখ্যার ঘনত্ব প্রতি বর্গ কিলোমিটারে প্রায় ১৯৫ জন।

ধর্মবিশ্বাস অনুসারে এ জেলার মোট জনসংখ্যার ৪৩.৫২% মুসলিম, ১৬.৪৩% হিন্দু, ৩৯.২৮% বৌদ্ধ এবং ০.৭৭% খ্রিস্টান ও অন্যান্য ধর্মাবলম্বী। এ জেলায় বাঙালী জনসাধারণের পাশাপাশি চাকমা, মারমা, ত্রিপুরা, তঞ্চঙ্গ্যা প্রভৃতি ক্ষুদ্র-নৃগোষ্ঠীর বসবাস রয়েছে।

সঠিক অনুচ্ছেদ শিরোনাম কোনটি?
titleA. আয়তন
titleB. জনসংখ্যা
titleC. নদ-নদী
titleD. ভাষা ও সংস্কৃতি
উত্তর: titleB
বিক্রমপুরের রাজা বিক্রমাদিত্যের রাজ সভার প্রখ্যাত জোতির্বিদ বরাহপুত্র মিহিরকে খনার স্বামীরূপে পাওয়া যায়। কথিত আছে বরাহ তার পুত্রের জন্ম কোষ্ঠি গণনা করে পুত্রের আয়ূ এক বছর দেখতে পেয়ে শিশু পুত্র মিহিরকে একটি পাত্রে করে সমুদ্র জলে ভাসিয়ে দেন। পাত্রটি ভাসতে ভাসতে সিংহল দ্বীপে পৌছলে সিংহলরাজ শিশুটিকে লালন পালন করেন এবং পরে কন্যা খনার সাথে বিয়ে দেন।

সঠিক অনুচ্ছেদ শিরোনাম কোনটি?
titleA. বিবাহ
titleB. মৃত্যু
titleC. জন্ম
titleD. কর্ম
উত্তর: titleA
বর্ণের তারতম্যের ক্ষেত্রে বিভিন্ন মাত্রা রয়েছে।উদাহরণস্বরূপ- রঙ (লাল,কমলা, সবুজ, হলুদ, নীল বা বেগুনী বর্ণের ছায়া বা উপস্থিতি), পরিপৃক্তি (গাঢ় না হালকা) এবং উজ্জ্বলতা বা তীব্রতাই নির্ধারণ করে এইচএসআই বর্ণ স্থান। বাংলায় "প্রতিপ্রভ" শব্দের অর্থ হল এমন বর্ণ যা অতি উজ্জ্বল এবং শক্তিশালী বর্ণ পরিপৃক্তযুক্ত।"প্যাস্টেল" বোঝায় অতি উজ্জ্বল কিন্তু কম বর্ণ পরিপৃক্তযুক্ত বর্ণকে।

কিছু ঘটনা দৃষ্টিসংক্রান্ত প্রতিক্রিয়ার সাথে সংযুক্ত এবং তারা বর্ণের নামের সাথে যুক্ত হতে পারে আবার নাও পারে। যেমন- চাকচিক্য (অতি চাকচিক্যযুক্ত বর্ণকে মাঝে মাঝে মেটালিক নামেও ডাকা হয়, এটা সোনালী এবং রূপালী বর্ণের একটি বৈশিষ্ট্য), বহুবর্ণিলতা বা নিওক্রমিজম (কোণভিত্তিক বর্ণ), দ্বিক্রমিজম (দুই সমতলের বর্ণ) এবং অস্বচ্ছতা (কঠিন এবং ঈষদচ্ছ)।

সঠিক অনুচ্ছেদ শিরোনাম কোনটি?
titleA. প্রাকৃতিক ভাষায়
titleB. ভাষারূপে বর্ণের পরিভাষা সংক্রান্ত জটিলতা
titleC. নিয়ন এবং প্রতিপ্রভা
titleD. বর্ণমাত্রা
উত্তর: titleD
১৯৫২ খ্রিষ্টাব্দের বসন্তকালে তেনজিং সুইজারল্যান্ডের এডওয়ার্ড উইস-ডুনান্টের নেতৃত্বে এভারেস্ট অভিযানে অংশগ্রহণ করেন। জেনেভা স্পার ধরে বরফের ধাপ কেটে সিঁড়ি বানিয়ে ও দড়ি খাটিয়ে আরোহণের চেষ্টা শুরু হয় ও সাউথ কলের মাঝামাঝি দুরত্বে মালপত্র আনা হয়। এখান থেকে তেনজিং নোরগে, রেমন্ড ল্যাম্বার্ট, লিয়ঁ ফ্লোরি, রেনে আউবার্ট ও অন্য শেরপা সদস্যরা এগিয়ে যান। ২৬শে মে সকাল দশটায় তারা সাউথ কল পৌঁছন ও ষষ্ঠ শিবির স্থাপন করেন। সাউথ কল থেকে শেরপারা ক্লান্তিজনিত কারণে নেমে গেলে একদিনের খাবার, একটি তাঁবু ও চারটি অক্সিজেন সিলিন্ডার নিয়ে সাউথ কল থেকে ল্যাম্বার্ট, ফ্লোরি, আউবার্ট ও তেনজিং নোরগে শীর্ষের দিকে আরোহণ শুরু করেন। বরফের ঢাল পার হয়ে দক্ষিণ-পূর্ব শৈলশিরা ধরে উঠে প্রায় সাড়ে সাড়ে ২৮,২৫০ ফুট উচ্চতা উচ্চতায় শিবির স্থাপন করা হলে ফ্লোরি ও আউবার্ট নেমে যান। পরের দিন ল্যাম্বার্ট ও তেনজিং উচ্চতা অব্দি পৌঁছে নেমে আসার সিদ্ধান্ত নেন, যা পর্বতারোহণের ইতিহাসে রেকর্ডে পরিণত হয়। এই অভিযানে তেনজিংকে একজন পর্বতারোহী অভিযাত্রী হিসেবে মর্যাদা দেওয়া, যার ফলে সুইস অভিযাত্রী দল, বিশেষ করে ল্যাম্বার্টের সঙ্গে তার দীর্ঘস্থায়ী বন্ধুত্বের সূচনা হয়। পরে শরৎকালে তিনি গ্যাব্রিয়েল চেভালের নেতৃত্বে সুইস দলের এভারেস্ট অভিযানে অংশগ্রহণ করেন, কিন্তু খারাপ আবহাওয়ার কারণে উচ্চতা থেকে সল ফিরে আসতে বাধ্য হয়।

সঠিক অনুচ্ছেদ শিরোনাম কোনটি?
titleA. তৃতীয়বার মাউন্ট এভারেস্ট অভিযান
titleB. ১৯৩৫-১৯৩৮
titleC. পঞ্চমবার মাউন্ট এভারেস্ট অভিযান
titleD. সর্বপ্রথম মাউন্ট এভারেস্ট শৃঙ্গ জয়
উত্তর: titleC
ঐ সময়ে দেশটির আনুষ্ঠানিক নাম ছিল কলম্বিয়া প্রজাতন্ত্র। ইতিহাসবেত্তাগণ বর্তমানকালের কলম্বিয়া প্রজাতন্ত্র থেকে পার্থক্য রাখতে গ্রান কলম্বিয়া নামটি গ্রহণ করেছেন। এ নামটি ১৮৬৩ সাল থেকে প্রচলন করা হয়। তাস্বত্ত্বেও অনেকে কলম্বিয়া ব্যবহার করছেন যেখানে কোন বিভ্রান্তির সূত্রপাত ঘটা সম্ভব নয়।

কলম্বিয়া নামটি অষ্টাদশ শতকে স্পেনীয় সংস্করণে নতুন লাতিন শব্দ কলাম্বিয়া থেকে আহুত যা ক্রিস্টোফার কলম্বাসের নামানুসারে গৃহীত হয়েছিল। এ পরিভাষাটি বিপ্লববাদী ফ্রান্সিস্কো দ্য মিরান্ডা অগ্রাধিকারভিত্তিতে নতুন বিশ্বকে চিহ্নিত করতে প্রয়োগ করেছিলেন যা মূলতঃ স্পেনীয় শাসনে পরিচালিত সকল আমেরিকান অঞ্চল ও উপনিবেশগুলোর জন্য প্রযোজ্য ছিল। তিনি কাগজপত্রে অর্থ বুঝাতে 'কলমবিয়া' ও কোন কিছু বুঝাতে 'কলম্বিয়া' সংক্রান্ত শব্দগুচ্ছ তাঁর বিপ্লবাত্মক কার্যক্রমে নিজ সংগ্রহশালায় শিরোনাম আকারে রক্ষণাবেক্ষণ করতেন।

বলিভার এবং অন্যান্য স্পেনীয় আমেরিকান বিপ্লবীও কলম্বিয়া শব্দটি মহাদেশীয় অর্থে ব্যবহার করতেন। ১৮১৯ সালে প্রতিষ্ঠিত দেশটিকে অ্যাঙ্গোস্তুরা কংগ্রেস কলম্বিয়া রাখে। কংগ্রেস এ পরিভাষায় একটি নির্দিষ্ট ভৌগোলিক ও রাজনৈতিক তথ্যসূত্র প্রদান করে।

সঠিক অনুচ্ছেদ শিরোনাম কোনটি?
titleA. সরকার ব্যবস্থা
titleB. ভূগোল
titleC. পুণঃএকত্রীকরণ
titleD. ব্যুৎপত্তি
উত্তর: titleD
ঐতিহ্যমতে, ৮৬০ এর খ্রিষ্টদশকে স্লাভদের খ্রিষ্টধর্মে ধর্মান্তরকরণের সময় বাইজানটাইন খ্রীষ্টান ধর্মপ্রচারক ও সহদোর সিরিল ও মেথডিয়াস কর্তৃক গ্লাগোলিটিক লিপির উদ্ভাবন করা হয়। গ্লাগোলিটিক লিপি আরও পুরাতন বলে প্রতীয়মান হয়, খ্রিষ্টধর্ম প্রবর্তনের পূর্বে উদ্ভাবিত, কেবলমাত্র অ-গ্রীক শব্দগুলির প্রয়োজনে সিরিল কর্তৃক সম্প্রসারিত বলে মনে করা হয়। বুলগেরিয়ার প্রথম বরিস এর নির্দেশে সিরিল এর শিষ্যরা ৮৯০ এর দশকে, সম্ভবত প্রেসলাভ সাহিত্য বিদ্যালয়ে সিরিলিক তৈরি করেন।

সিরিলীকের প্রাচীনতম নিদর্শন হচ্ছে "উস্তাভ," যেটি গ্রিক র ওপর ভিত্তি করে এবং যে ব্যঞ্জনবর্ণগুলি গ্রিকে অনুপস্থিত তাদের অক্ষর ও মুদ্রনপদ্ধতি থেকে সংগ্রহ করে সৃষ্ট। সেখানে বড় ও ছোট হাতের অক্ষরের মাঝে কোন বিভাজন ছিল না। সাহিত্যিক স্লাভীয় ভাষা বুলগেরিয়ার থেসালোনিকি উপভাষার ওপর ভিত্তি করে গড়ে উঠেছিল।

সঠিক অনুচ্ছেদ শিরোনাম কোনটি?
titleA. প্রাচীন সিরিলিক
titleB. সমসাময়িক ইতিহাস
titleC. সরকারি ব্যবহার
titleD. দ্বিতীয় বিশ্বযুদ্ধ
উত্তর: titleA
ক্রিকেট খেলার পাশাপাশি ফুটবলার হিসেবেও সুনাম কুড়িয়েছেন তিনি। ওয়েস্ট ব্রোমউইচ অ্যালবিওনের পক্ষে ফুলব্যাক অবস্থানে খেলেন। এছাড়াও করিন্থিয়ান্স, ব্রিস্টল রোভার্স ও ক্ল্যাপটনের পক্ষে খেলেছেন হুবার্ট অ্যাশটন।

ক্রিকেট থেকে অবসর নেয়ার পর বিভিন্ন পেশায় সম্পৃক্ত হন। প্রথমে ক্রিকেট প্রশাসনে ঝুঁকে পড়েন। ১৯৪১ সাল থেকে এসেক্সের সভাপতির দায়িত্ব পালন করেন।

এরপর যুক্তরাজ্যের জাতীয় রাজনীতিতে জড়িয়ে পড়েন। ১৯৪৩ সালে এসেক্সের হাই শেরিফ মনোনীত হন। ১৯৫০ সালের সাধারণ নির্বাচনে চেমসফোর্ড সংসদীয় এলাকা থেকে রক্ষণশীল দলের সংসদ সদস্য মনোনীত হন। ১৯৬৪ সালে অবসর গ্রহণের পূর্ব-পর্যন্ত আরও তিনবার এ আসন ধরে রেখেছিলেন তিনি।

১৯৫৯ সালে নাইট উপাধিতে ভূষিত হন। এরপর ১৯৬০-৬১ মৌসুমে এমসিসির সভাপতি মনোনীত হন স্যার হুবার্ট অ্যাশটন।

সঠিক অনুচ্ছেদ শিরোনাম কোনটি?
titleA. অন্যান্য
titleB. ব্যক্তিগত জীবন
titleC. প্রথম বিশ্বযুদ্ধে অংশগ্রহণ
titleD. অর্জনসমূহ
উত্তর: titleA
এই জেরুজালেম শহরের সঙ্গে জড়িয়ে আছে সহস্র বছরেরও প্রাচীন ইতিহাস। জেরুজালেম শহরটি বর্তমানে ইসরাইলেই অবস্থিত। বিশ্বের সবচেয়ে পবিত্র স্থানগুলোর একটি বলে গণ্য করা হয় এই শহরকে। জেরুজালেমের নাম ইহুদী, ইসলাম ও খ্রিস্টান ধর্মের সাথে ওতোপ্রতোভাবে ও গভীরভাবে জড়িত। প্রাচীন কাল থেকেই ভয়াবহ সংঘর্ষ চলে আসছে নানান কিছুকে কেন্দ্র করে। বাইবেল অনুসারে, রাজা ডেভিড জেরুজালেম শাসন করেন এবং এটিকে ইসরায়েল রাজ্যের রাজধানী হিসেবে প্রতিষ্ঠা করেন (২ স্যামুয়েল ৫:৬–৭:৬)। তার পুত্র রাজা সলোমন টেম্পল মাউন্টে প্রথম ইহুদী মন্দির প্রতিষ্ঠা করেন। ইতিহাসে বলে, এটিই প্রথম প্রাথনালয় জেরুজালেমে।

৫৮৬ খ্রিস্ট পূর্বাব্দে ব্যবিলনীয়রা জেরুজালেম অধিকৃত করে। তারা সেই সব মন্দির ধ্বংস করে এবং ইহুদীদের নির্বাসনে পাঠায়। ইহুদীদের সাথে শুরু হয় বৈরিতা। মহান কুরুশ ব্যাবিলনের ইহুদিদের বন্দিদশা থেকে মুক্ত করে জেরুজালেমে ফিরে যেতে দেন। এরও প্রায় ৫০ বছর পরে পার্শিয়ান রাজা সাইরাস ইহুদীদের আবারো জেরুজালেমে ফেরত আসতে দেন এবং আবার মন্দির স্থাপন করেন। এছাড়াও ৫৩৯ এবং ৫৩০ খ্রিস্টপূর্বের মাঝামাঝি কোন এক সময় সাইরাস সিলিন্ডারের ঘোষণা পত্রের মাধ্যমে বৈশ্বয়ীক মানবাধিকার ঘোষণা করেছিলেন যা বিশ্বের ইতিহাসে ঐতিহাসিকভাবে গুরুত্বপূর্ণ প্রথম মানবাধিকারের সনদ।

৩৩২ খ্রিস্ট পূর্বাব্দে এসে আলেক্সা্ন্ডার দ্য গ্রেট জেরুজালেমের নিয়ন্ত্রণ নেয়। পরবর্তীতে কয়েক শত বছর ধরে নানান দল এই শহরটিকে নিয়ন্ত্রণ করে। তাদের মধ্যে রোমান, পার্শিয়ান, আরবস, ফাটিমিড, সেলজুক, তুর্কি, ক্রুশাডার, ইজিপশিয়ান, মামেলুকিস ও মুসলিমরা ছিলো।

জেরুজালেম শহরটি অনেকাভাবে সবচেয়ে বেশি গুরুত্বপূর্ণ খ্রিস্টান ধর্মাবলম্বীদের কাছে। কেননা এখানেই শিশু হিসেবে এসেছিলেন যিশু খ্রিস্ট, যিনি খ্রিষ্ট ধর্ম প্রচারক। । প্রাপ্তবয়স্ক অবস্থায় এখানেই ধর্ম প্রচার করেছেন তিনি এবং জীবনের শেষে এখানেই ক্রুশে বিদ্ধ হয়েছেন ও ঈশ্বরের দ্বারা পুনরত্থিত হয়েছেন বলে বর্ণিত আছে। আবার ইহুদীদের জন্য গুরুত্বপূর্ণ তাদের ধর্মের প্রতিষ্ঠাতা মোজেসেরও পূণ্যভূমি এই জেরুজালেম। ইহুদীদের প্রথম মন্দির এই শহরে অবস্থিত ছিলো। যা টেম্পল মাউন্টে অবস্থিত ছিল। ৩৭ খ্রিষ্টাব্দে রাজা হেরড সেখানে দ্বিতীয় মন্দির তৈরি করেন এবং সেটার চারপাশে দেয়াল তুলে দেন। রোমানরা এগুলো ধ্বংস করে দেয় ৭০ খ্রিষ্টাব্দে।

৬৩২ খ্রিষ্টাব্দে ইসলামের নবী মোহাম্মদ (সা:) বোরাকে চড়ে মিরাজে গমন করেন। যা ধর্মীয়ভাবে খুবই মর্যাদাকর ইসলাম ধর্মাবলম্বীদের কাছে। পাশাপাশি ইসলাম ধর্মীয় ইতিহাসে জেরুজালেমকে পবিত্র নগরী হিসেবেই আলোকপাত করা হয়েছে বেশি।

সঠিক অনুচ্ছেদ শিরোনাম কোনটি?
titleA. ইতিহাস
titleB. আরব-ইসরায়েল যুদ্ধ
titleC. সরকার পদ্ধতি
titleD. ভাষা
উত্তর: titleA
কঠিন পদার্থের ক্ষেত্রে গাঠনিক কণাগুলো একত্রে অবস্থান করে। তাদের আন্তঃআণবিক শক্তি অনেক বেশি থাকে, ফলে তারা মুক্তভাবে চলাচল করতে পারেনা, শুধু কম্পিত হতে পারে। ফলস্বরুপ, কঠিন পদার্থের একটি নির্দিষ্ট আকার ও আয়তন থাকে। কঠিন পদার্থের আকার শুধুমাত্র ভাঙা বা কাটার সময় সৃষ্ট বলের কারণেই পরিবর্তিত হতে পারে।

স্ফটিকসদৃশ কঠিন পদার্থের ক্ষেত্রে কণাগুলো একত্রে একটি নিয়মিত সুবিন্যস্ত এবং পৌনঃপুনিক নকশা গঠন করে রাখে। অনেক ধরনের স্ফটিকসদৃশ গঠন দেখা যায়, এমনকি একটি পদার্থের (কঠিন দশায়) একাধিক গঠন থাকতে পারে।উদাহরণস্বরূপ, আয়রন ৯১২ ডিগ্রি সেন্টিগ্রেড তাপমাত্রায় বডি সেন্টারড কিউবিক গঠনে এবং ৯১২-১৩৯৪ ডিগ্রি তাপমাত্রায় ফেস সেন্টারড কিউবিক গঠনে থাকতে পারে। বরফের ১৫ টি ভিন্ন ভিন্ন স্ফটিকসদৃশ গঠন অথবা ১৫ টি কঠিন দশা আছে, যা ভিন্ন ভিন্ন তাপমাত্রা এবং চাপে তৈরী হয়।

কাচ এবং অন্যান্য দীর্ঘ নিয়তাকার ক্রমবিন্যাস বিহীন অনিয়তাকার কঠিন পদার্থগুলো তাপীয় সাম্যবস্থায় থাকেনা। তাদেরকে পদার্থের নন ক্লাসিকাল অবস্থায় বর্ণনা করা হয়।

কঠিন পদার্থকে বাষ্পীভবনের মাধ্যমে তরল পদার্থে পরিণত করা যায়, এবং তরল পদার্থকে ঘনীভবনের মাধ্যমে কঠিন পদার্থে রূপান্তরিত করা যায়।এছাড়াও কঠিন পদার্থকে ঊর্ধ্বপাতন প্রক্রিয়ার মাধ্যমে সরাসরি বাষ্পে রূপান্তরিত করা যায়, এবং বাষ্পও অপসারণ প্রক্রিয়ায় সরাসরি কঠিনে পরিণত হতে পারে।

সঠিক অনুচ্ছেদ শিরোনাম কোনটি?
titleA. তরল
titleB. কঠিন
titleC. মাইক্রোদশায় পৃথকীকরন
titleD. তরল গ্লাস অবস্থা
উত্তর: titleB
ত্রিশ বছরের যুদ্ধ ছিল ১৬১৮ থেকে ১৬৪৮ পর্যন্ত সঙ্ঘটিত একটি যুদ্ধ, মুখ্যত পবিত্র রোমান সাম্রাজ্যের মধ্য ইউরোপীয় অঞ্চলে কিন্তু মহাদেশের প্রধান শক্তিগুলোও অন্তর্ভুক্ত ছিল। যদিও দৃশ্যত এটি ছিল প্রটেস্ট্যান্ট এবং ক্যাথলিকদের মধ্যে একটি ধর্মীয় দ্বন্দ্ব, হেবসবারগ রাজবংশের আত্মরক্ষাও একটি মুখ্য উদ্দেশ্য ছিল। ডেনরা এবং তারপর সুইডিশরা বিভিন্ন সময়ে হস্তক্ষেপ করে নিজেদের স্বার্থ রক্ষার জন্যে।

ডেনিশ হস্তক্ষেপ শুরু হয় যখন ডেনমার্ক-নরওয়ের রাজা চতুর্থ ক্রিশ্চিয়ান (১৫৭৭-১৬৪৮), নিজে একজন লুথেরান, জার্মান প্রটেস্ট্যান্টদের সাহায্য করেন পবিত্র রোমান সাম্রাজ্যের বিরুদ্ধে সৈন্যবাহিনী পরিচালনা করে, এই ভয়ে যে প্রটেস্ট্যান্ট জাতি হিএবে ডেনমার্কের সার্বভৌমত্ব হুমকিতে আছে। এই যুগের সূচনা হয় ১৬২৫ থেকে এবং ১৬২৯ পর্যন্ত টিকে থাকে। চতুর্থ ক্রিশ্চিয়ান উত্তর জার্মানিতে তার নীতির কারণে অতিশয় মুনাফা অর্জন করেন (হামবুর্গকে জোরপূর্বক ডেনিশ সার্বভৌমত্ব গ্রহণ করান হয় ১৬২১, এবং ১৬২৩ সালে আপাত ডেনিশ উত্তরাধিকারীকে ভারডেনের প্রিন্স-বিশপ্রিকের প্রশাসক বানান হয়। ১৬৩৫ সালে তিনি ব্রেমেনেরও প্রিন্স-বিশপ্রিকের প্রশাসক হন)। একজন প্রশাসক হিসেবে, চতুর্থ ক্রিশ্চিয়ান বেশ ভাল করেন, তার রাজত্বের জন্যে এক স্থিতাবস্থা এবং সম্পদ অর্জন করেন যা দৃশ্যত ইউরোপের অন্য যে কোন অংশে তুলনাহীন ছিল, সুইডেন থেকে ওরসুন্ডের শুল্ক এবং বিশাল যুদ্ধের ক্ষতিপূরণ পেয়ে। এটাও সহায়ক ছিল যে ফরাসী শাসক কার্ডিনাল রিশেলু জার্মানিতে ডেনিশ আক্রমণের জন্যে অর্থ প্রদান করতে আগ্রহী ছিলেন। চতুর্থ ক্রিশ্চিয়ান ২০,০০০ ভাড়াটে সৈন্যের নেতৃত্ব দিয়ে আক্রমণ করেন, কিন্তু ডেনিশ বাহিনীগুলো ভয়াবহভাবে পরাজিত হয়, এবং চতুর্থ ক্রিশ্চিয়ানকে একটি লজ্জাজনক পরাজয় সই করতে হয়, তার রাজত্বকে দুর্বল করতে সামরিক অবনতির ক্রমধারার প্রথমটি।

সুইডিশ আক্রমণ শুরু হয় ১৬৩০ সালে এবং ১৬৩৫ পর্যন্ত চলে। দ্বিতীয় ফারডিন্যান্ডের দরবারের কেউ কেউ বিশ্বাস করতেন যে ওয়ালেনস্টাইন জার্মান যুবরাজদের নিয়ন্ত্রণ করতে চান এবং এভাবে সম্রাটের উপরে প্রভাব ফেলতে চান। দ্বিতীয় ফারডিন্যান্ড ওয়ালেন্সটাইনকে বরখাস্ত করেন ১৬৩০ সালে। তারপর তিনি তাকে আবার ফিরিয়ে আনেন গুস্তাভাস অ্যাডলফাস সাম্রাজ্য আক্রমণের পড়ে এবং তাৎপর্যপূর্ণ সংখ্যক যুদ্ধে জয়ী হন।

গুস্তাভাস অ্যাডলফাস, তার পূর্বে চতুর্থ ক্রিশ্চিয়ানের মত, তাদের মাতৃভূমিতে ক্যাথলিকদের আক্রমণ প্রতিহত করতে এবং বাল্টিক সাগরের আশেপাশে জার্মান প্রদেশগুলোতে অর্থনৈতিক প্রভাব ফেলতে জার্মান লুথেরানদের সাহায্য করতে আসেন। চতুর্থ ক্রিশ্চিয়ানের মত, গুস্তাভ অ্যাডলফাসও রিশিলু, রাজা ত্রয়োদশ লুইয়ের প্রধান মন্ত্রী এবং ডাচদের থেকে ভর্তুকি পেয়েছিলেন। ১৬৩০-১৬৩৪ পর্যন্ত, তারা ক্যাথলিক বাহিনীদের হটিয়ে দেন এবং প্রটেস্ট্যান্টদের দখলকৃত বেশিরভাগ ভূমি পুনরায় ফিরে পান।

সঠিক অনুচ্ছেদ শিরোনাম কোনটি?
titleA. অভিবাসন
titleB. ভাইকিং যুগ
titleC. শিল্পায়ন
titleD. ত্রিশ বছরের যুদ্ধ
উত্তর: titleD
টুনজি দক্ষিণ আফ্রিকার পূর্ব কেপের সোলো শহরে জন্মগ্রহণ করেন। তার পিতা লুঙ্গিসা টুনজি এবং মাতা ফিলিসোয়া নাডাপু। টুনজির আরও দুই বোন রয়েছে। তার শৈশব কাটে সোলোর নিকটবর্তী সিডোয়াডোয়েনি গ্রামে। টুনজি পরবর্তী কালে কেপটাউনে চলে আসেন এবং গার্ডেনস উপশহরে বসবাস শুরু করেন। সেখানে তিনি কেপ পেনিনসুলা ইউনিভার্সিটি অব টেকনোলজি থেকে ২০১৮ সালে জনসংযোগ ও চিত্র ব্যবস্থাপনা বিষয়ে স্নাতক ডিগ্রি অর্জন করেন।

মিস সাউথ আফ্রিকা মুকুট জয়ের পূর্বে তিনি কেপ পেনিনসুলা ইউনিভার্সিটি অব টেকনোলজি থেকে জনসংযোগ ব্যবস্থাপনা বিষয়ে ব্যাচেলর অব টেকনোলজি সম্পন্ন করেন এবং ওজিলভি কেপ টাউনের জনসংযোগ বিভাগে স্নাতক শিক্ষানবিশ হিসেবে কাজ করেছেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. মিস সাউথ আফ্রিকা
titleC. মিস ইউনিভার্স
titleD. কর্মজীবন
উত্তর: titleA
উত্তরপ্রদেশ রাজ্যটি ১৮টি বিভাগের অন্তর্গত ৭৫টি জেলায় বিভক্ত | উত্তরপ্রদেশের প্রশাসনিক বিভাগগুলি হল :
প্রত্যেকটি জেলা একজন জেলা কালেক্টর বা জেলাশাসক কর্তৃকশাসিত হয়। ইনি ইন্ডিয়ান অ্যাডমিনিস্ট্রেটিভ সার্ভিস বা উত্তরপ্রদেশ পাবলিক সার্ভিস কমিশন কর্তৃক নিযুক্ত হন। জেলাগুলি একাধিক মহকুমায় বিভক্ত। মহকুমাগুলি শাসন করেন মহকুমা শাসক। মহকুমাগুলি আবার সমষ্টি উন্নয়ন ব্লকে বিভক্ত। ব্লকগুলি আবার গ্রাম পঞ্চায়েত ও পুরসভাপুরসভায় বিভক্ত। উত্তরপ্রদেশে্র ব্লকগুলি সেন্সাস টাউন নামে শহরপুঞ্জ ও গ্রাম পঞ্চায়েত নামে গ্রামপুঞ্জ নিয়ে গঠিত।

ভারতের সর্বাধিক সংখ্যক মহানগর উত্তরপ্রদেশ রাজ্যে অবস্থিত। এই রাজ্যের শহরাঞ্চলীয় জনসংখ্যা ৪ কোটি ৪৪ লক্ষ; যা ভারতের মোট শহরাঞ্চলীয় জনসংখ্যার ১.৮% এবং ভারতে দ্বিতীয় সর্বাধিক। ২০১১ সালের জনগণনা অনুসারে, এই রাজ্যে ১৫টি মহানগর রয়েছে, যেগুলির জনসংখ্যা ৫ লক্ষের বেশি। রাজ্যে ১৪টি পৌরসংস্থা রয়েছে। নইডা একটি বিশেষ বিধিবদ্ধ প্রশাসনিক সংস্থা দ্বারা শাসিত হয়।

২০১১ সালে রাজ্যের তৎকালীন মুখ্যমন্ত্রী মায়াবতী ঘোষণা করেছিলেন রাজ্যের আঠাশ, সাত, তেইশ ও সতেরোটি জেলা নিয়ে যথাক্রমে পূর্বাঞ্চল, বুন্দেলখণ্ড, অবধপ্রদেশ ও পশ্চিমপ্রদেশে রাজ্যটিকে চার ভাগে বিভক্ত করা হবে। কিন্তু ২০১২ সালের নির্বাচনে মুলায়ম সিং যাদব নেতৃত্বাধীন সমাজবাদী পার্টির সরকার গঠিত হলে এই প্রস্তাব খারিজ করে দেওয়া হয়।

সঠিক অনুচ্ছেদ শিরোনাম কোনটি?
titleA. গণমাধ্যম
titleB. উৎসব ও মেলা
titleC. জীবজগৎ
titleD. বিভাগ, জেলা ও শহর
উত্তর: titleD
এই উপজেলার জনগোষ্ঠীর আয়ের উৎস ৮৪.৭৫% কৃষি, ১.৬২% অকৃষি শ্রমিক, শিল্প ০.৬২%, ব্যবসা ৪.৯০%, ০.৯৯% যোগাযোগ ও পরিবহন , চাকরি ২.৭৪%, নির্মাণ ০.৪১% ধর্মীয় সেবায় ০.১৪%, রেন্ট অ্যান্ড রেমিটেন্স ০.০৭% এবং অন্যান্য ৪.১২%। ধান, চাল, তরমুজ এখানকার প্রধান রপ্তানিদ্রব্য৷ এছাড়া এটি একটি কৃষিপ্রধান এলাকা যার তিন ভাগের এক ভাগ চলনবিলের মধ্যে অবস্থিত। খাদ্যশস্য এবং মাছ এখানকার মানুষের আয়ের প্রধান উৎস। যেহেতু তাড়াশ ও অন্যান্য উপজেলা চলন বিল মাছের জন্য বিখ্যাত। তাই প্রতি বছর তাড়াশ ও অন্যান্য উপজেলায় এই বিল থেকে টনকে টন মাছ ধরে রাজধানীসহ দেশের বিভিন্ন জেলায় সরবরাহ করা হয়। তাড়াশ ও অন্যান্য উপজেলায় এই বিল থেকে প্রতি মৌসুমে প্রায় ১০০ কোটি টাকার শুঁটকি মাছ দেশ বিদেশে রফতানি হয়েছে। তাড়াশ ও অন্যান্য উপজেলায় প্রতি বছর সব মিলে দেড় থেকে দুইশো কোটি টাকার মাছ আহরণ করা হয়েছে। তবে ২০১০ খ্রিষ্টাব্দে তাড়াশ ও অন্যান্য উপজেলায় অন্যান্য বছরের তুলনায় চলনবিলে প্রায় ১০০ কোটি টাকার মাছের উৎপাদন কম হয় এবং এই পেশার সঙ্গে জড়িত প্রায় ৫০,০০০ লোক প্রত্যক্ষ ও পরোক্ষভাবে ক্ষতিগ্রস্ত হয়।

এই উপজেলাতে সেচ দেওয়া হয় এমন জমির পরিমাণ ২৫৪৯০ হেক্টর। এখানকার প্রধান ফসল ধান, গম, সরিষা, ভূট্টা, শাক সবজী। কৃষি উন্নতির দিকে নজর প্রদান করলে,পুকুরের সংখ্যা ২০৫৫টি রয়েছে। পুকুর ছাড়াও খালের সংখ্যা ১২টি এবং যারা মাছ চাষ করেন (মৎস্য চাষী) ৪২০০ জন ও যারা মাছ আহরণ করে জীবিকা পায় (মৎস্যজীবি) ৩২৫০ জন। এখানে পাট ও তিল বিলুপ্ত প্রায়। প্রধান ফল হলো - আম, কাঁঠাল, পেয়ারা, তরমুজ , পেঁপে, কলা। 

এই উপজেলাতে ১০০০ মেট্রিক টন ধারণ ক্ষমতাসম্পন্ন ১টি খাদ্য গুদাম আছে৷ বাণিজ্যিক তথা অর্থনীতির দিকে দৃষ্টি দিলে, এখানে আছে ব্যাংক ০৮ টি। 

সোনালী ব্যাংক, জনতা ব্যাংক ও বেসরকারী ব্যাংক- পূবালী ব্যাংক লিঃ, ব্র্যাক ব্যাংকের এসএমই ইউনিট অর্থনৈতিক ভাবে তাড়াশ উপজেলায় সরকারী ব্যাংক৷

বিশেষায়িত ব্যাংক- রাজশাহী কৃষি উন্নয়ন ব্যাংক ব্যাংকের শাখা রয়েছে। 

সঠিক অনুচ্ছেদ শিরোনাম কোনটি?
titleA. দূর্যোগের ঘটনা
titleB. অর্থনীতি
titleC. বাল্যবিবাহ
titleD. যোগাযোগ ব্যবস্থা
উত্তর: titleB
র‌্যাডক্লিফ স্বতঃসিদ্ধ সত্যতার সাথে নৈমিত্তিক বিভাজন করাকে ন্যায্য বলে ভেবেছিলেন যদিও তাতে বহুলোককে সাম্প্রদায়িকভাবে ভুক্তভোগী হতে হতো৷ র‌্যাডক্লিফ ভারত ছাড়ার আগে তার সমস্ত নথিপত্র বিনষ্ট করে দেন তাই এই যুক্তির পেছনে র‌্যাডক্লিফের চিন্তাভাবনা জানা যায় না৷ সীমান্ত তৈরীর পরিকল্পনা সম্পন্ন করে তা লাগু হওয়ার আগেই তিনি নিজে থেকে ভারতের স্বাধীনতার দিন ভারত থেকে বিদায় নেন৷ র‌্যাডক্লিফের স্ব-উক্তিতে বলেন যে ভারতীয় জলবায়ু তার শরীর পক্ষে উপযুক্ত না৷ তার তাড়াতাড়ি ভারতত্যাগের এই কারণটিই তিনি জনসমক্ষে পেশ করেন৷ 

সীমানা নির্ধারণ প্রক্রিয়া যতটা দ্রুততার সাথে নেওয়া হয়েছিলো তার বাস্তবায়ন ও করা হয় সেরকমই দ্রুততার সাথে কোনো বিবেচনা ছাড়া৷ ১৯৪৭ খ্রিষ্টাব্দের ১৭ই আগস্ট র‌্যাডক্লিফের পরিকল্পনা বাস্তবায়িত হওয়ার আগের দিন ১৬ই আগস্ট তারিখে বিকাল ৫টার সময় ঐ পরিকল্পনাটি ভারতীয় ও পাকিস্তানের প্রতিনিধিদের পড়ার জন্য দুঘণ্টা সময় দেওয়া হয়৷

সঠিক অনুচ্ছেদ শিরোনাম কোনটি?
titleA. লাহোর
titleB. পার্বত্য চট্টগ্রাম
titleC. ত্বরা এবং ঔদাসীন্য
titleD. বাংলা
উত্তর: titleC